CELEX: 62017CN0543
Language: hr
Date: 2017-11-06 00:00:00
Title: Predmet C-543/17: Tužba podnesena 15. rujna 2017. – Europska komisija protiv Kraljevine Belgije

6.11.2017   
            
            
               HR
            
            
               Službeni list Europske unije
            
            
               C 374/23
            
         Tužba podnesena 15. rujna 2017. – Europska komisija protiv Kraljevine Belgije
   (Predmet C-543/17)
   (2017/C 374/32)
   Jezik postupka: francuski
   
      Stranke
   
   
      Tužitelj: Europska komisija (zastupnici: J. Hottiaux, L. Nicolae, G. von Rintelen, agenti)
   
      Tuženik: Kraljevina Belgija
   
      Tužbeni zahtjev
   
   
               —
            
            
               utvrditi da je propuštanjem donošenja, najkasnije do 1. siječnja 2016., svih zakona i drugih propisa potrebnih za usklađivanje s Direktivom 2014/61/EU Europskog parlamenta i Vijeća od 15. svibnja 2014. o mjerama za smanjenje troškova postavljanja elektroničkih komunikacijskih mreža velikih brzina (SL 2014., L 155., str. 1.) ili, u svakom slučaju, propuštanjem priopćavanja tih odredaba Komisiji, Kraljevina Belgija povrijedila obveze koje ima na temelju članka 13. te direktive;
            
         
               —
            
            
               naložiti Kraljevini Belgiji, sukladno članku 260. stavku 3. UFEU-a, plaćanje novčane kazne u iznosu od 54 639,36 eura dnevno, počevši od dana objave presude u ovom predmetu zbog povrede obveze priopćavanja mjera za prenošenje Direktive 2014/61/EU;
            
         
               —
            
            
               naložiti Kraljevini Belgiji snošenje troškova.
            
         
      Tužbeni razlozi i glavni argumenti
   
   Države članice bile su dužne, sukladno članku 13. Direktive 2014/61/EU, donijeti nacionalne mjere za prenošenje najkasnije do 1. siječnja 2016. Komisija smatra da je Kraljevina Belgija povrijedila obveze koje ima na temelju te odredbe.
   U svojoj tužbi Komisija predlaže da se Kraljevini Belgiji izrekne dnevna novčana kazna od 54 639,36 eura.